Moto Guzzi V85 TT hinnat julkistettu – Ei ”italialisää” | Bike
Kilpailijoita noin 800-kuutioisten seikkailupyörien luokassa on paljon. Niiden hintatasoon verrattuna uusi Guzzi V85TT asettuu kutakuinkin keskitasoon, joten varsinaista ”italialisää” hinnoissa ei näyttäisi olevan.
Triumphin 800-kuutioisten Tiger-mallien ”hinnat alkaen -malli” Tiger 800 XR maksaa Suomessa 15 490 euroa ja muiden neljän varustellumman version hintahaarukka asettuu 17 080 ja 19 790 euron väliin. BMW F750 GS on spekseiltään lähinnä Guzzia, sillä iskutilavuus on täsmälleen sama 853 kuutiosenttimetriä ja jopa sylinterin poraus ja iskunpituus ovat täsmälleen samat. BMW:n perushinta on selvästi edullisempi 12 970 euroa. BMW:n kohdalla pitää muistaa, että perusmallin varustetasokin on perustasoa ja varustetaso nousee Guzzin tasolle vasta lisähintaan hankittavilla varustepaketeilla.